ফারুক আহম্মেদ, বলোব(নরসিংদী): নরসিংদীর বেলাব সদর ইউনিয়নের চরবেলাব নামাপাড়া গ্রামে (৬) বছর বয়সের এক শিশুকে পার্শ্ববিক ভাবে ধর্ষণ করেছে বাবু (২০) নামের এক পাষন্ড নরপশু। ঘটনাটি ঘটেছে উপজেলার বেলাব সদর ইউনিয়নের চরবেলাব নামাপাড়া গ্রামে। ধর্ষিতা ওই গ্রামের সৌদি প্রবাসীর মেয়ে এবং ধর্ষক বাবু প্রতিবেশী হোসেন আলীর ছেলে। ধর্ষিতা ইসলামিক ফাউন্ডেশন কর্তৃক পরিচালিত মসজিদ ভিত্তিক গণশিক্ষালয়ের ছাত্রী। ঘটনার বিবরণে জানা গেছে, শনিবার ধর্ষিতাকে নানা প্রলোভন দেখিয়ে বাড়ির দক্ষিণ পাশে পাট ক্ষেতে নিয়ে ধর্ষণ করে। এসময় ধর্ষিতার চিৎকার শুনে মাঠে ছাগল চড়ানোরত লোকজন মেয়েটিকে উদ্ধার করে। ধর্ষক দৌড়ে পালিয়ে যায়। পরে ধর্ষিতাকে বেলাব উপজেলা স্বাস্থ্য কমপে­ক্সে আনা হলে তার অবস্থার অবনতি দেখে চিকিৎসকরা তাকে নরসিংদী জেলা হাসপাতালে প্রেরণ করে। এ ব্যাপারে বেলাব থানা অফিসার ইনচার্জ কায়ুম আলী সরদার ঘটনার সত্যতা স্বীকার করে মামলার প্রক্রিয়া চলছে বলে জানান। এ নিয়ে বর্তমানে এলাকায় উত্তেজনা বিরাজ করছে।